*Ballstad er også navnet på en gård i Tjeldsund, se Ballstad (Tjeldsund).*

**Ballstad** er et fiskevær og et tettsted i Vestvågøy kommune i Lofoten i Nordland. Tettstedet har 1 142 innbyggere 1. januar 2020 (fordelt på grunnkretsene Ballstad 541, Reine 265, Skotnes/Skarsjø 210 og Gjerstad 126), og ligger på sydspissen av Vestvågøya ytterst ut mot Vestfjorden. Navnet kommer visstnok fra det norrøne mannsnavnet Baldrekr. Fiskeværet er skjermet mot storhavet av store og små øyer.

Stedet
------

Riksvei 818 forbinder Ballstad med Lofotveien (E10). Ballstadheia er et fjell med god utsikt og lett å bestige, med Nonstind som høyeste punkt på 459 moh. Skottind kan også bestiges til fots, og er Ballstads høyeste punkt med sine 671 moh. Ballstad ligger cirka 11 km fra kommunesentret (og byen midt i Lofoten) Leknes, som har 3 200 innbyggere (1. januar 2020, hvis man ser på grunnkretsene Leknes vest, Leknes øst og Hol som en del av Leknes), og Ballstad er et sted i Vestvågøy kommune, som har 11 433 innbyggere (totalen av alle grunnkretsene 1. januar 2020).

Ballstad har god og rommelig havn, fordelt på tre hovedområder: Hattvika, for mindre båter; hovedhavnen mellom Ballstadøya og Ballstadlandet; og Kræmmervika, som imidlertid også er for grunn for større fartøyer, men som er den aller best beskyttede havn.

Ballstad har nok vært fiskevær i kanskje 1000 år, og stedet er fortsatt et aktivt fiskevær med en betydelig fiskeflåte, flere fiskemottak, og har også mekanisk verksted, og båtslippen Ballstad Slipphall med Nord-Europas største veggmaleri på cirka 3000 m². Veggmaleriet er malt av kunstneren Scott Thoe. Det er trandamperi, skipshandel, bil/båt-verksted, dagligvareforretning og utleie av rorbuer til turister om sommeren. Fiskefilétfabrikken stoppet produksjonen for noen år siden. Honda-verkstedet er velkjent som elektro-verksted, både når det gjelder bil, båt og maskinelt utstyr generelt.
Det finnes også bruktbutikk, gårdsutsalg og en del privat produksjon av artikler for turisme og næringsliv generelt.
Et eget blad, *Ballstadværingen*, gis ut en gang per år – siden starten i 1989.

Hvert år feires «Ballstaddagan», som varer fra søndag første helga i juli til søndag andre helga i juli. Det er en kort festival med spill og lek, og lørdagskvelden bes det opp til ordentlig bryggedans på allmenningen. «Ballstaddagan» blir arrangert av det lokale idrettslaget Ballstad UIL.

På Ballstadøya finnes det også gamle vikinggraver (Langøya ved Borgosen).

Sola over horisonten og mulighet for midnattssol på Ballstad fra soloppgang 26. mai til solnedgang 18. juli. 
Siste soloppgang før mørketida er 8. desember (7. desember når det er skuddår) og første soloppgang etter mørketida er 4. januar.

Galleri
-------

* BallstadBallstad
* Utsikt fra BallstadheiaUtsikt fra Ballstadheia
* Ballstad Slip AS, jula 2010Ballstad Slip AS, jula 2010
* BallstadBallstad

Avstander
---------

* Svolvær: 8 mil
* Lofoten turistsenter: 4 mil
* Borg med Lofotr viking-muséum: 25 km
* Stamsund: 27 km
* Leknes: 11 km
* Gravdal: 6 km

Referanser
----------

1. ↑  «Scott Thoe». *Scott Thoe* **(engelsk)**. Besøkt 17. april 2019.
2. ↑  «Havsafari i Vestvågøy». *lofoten.info*. Besøkt 17. april 2019.

Eksterne lenker
---------------

* Informasjon og bilder fra Ballstad - turliv.no
* Live Webkamera
* Tungeskjæring på Ballstad
* 117 Ballstadbilder av Anders Beer Wilse fra 1910
* Grunnkretsene for Ballstad finner du her hos Statistisk sentralbyrå.


| * v
* d
* r
Befolkningsstatistikk for tettstedet 
Ballstad |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Ballstad | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012-****2000** |
| Bosatte | 727 | 743 | 741 | 756 | 758 | 751 | 749 | 739 | 733 | 741 | 775 | 48 |
| Areal av tettsted (km²) | 0,81 | 0,84 | 0,84 | 0,84 | 0,84 | 0,84 | 0,84 | 0,84 | 0,84 | 0,84 | 0,84 | 0,03 |
| Befolkningstetthet | 898 | 885 | 882 | 900 | 902 | 894 | 892 | 880 | 873 | 882 | 923 | 25 |
| Bosatte årlig endring i % |  | 1,09 | -0,27 | 2,02 | 0,26 | -0,92 | -0,27 | -1,34 | -0,81 | 0,54 | 4,59 | 6,6 |
| Areal årlig endring i % |  | 1,84 | 0 | 0 | 0 | 0 | 0 | 0 | 0 | 0 | 0 | 3,7 |
| Befolkningstetthet årlig endring i % |  | -0,73 | -0,34 | 2,04 | 0,22 | -0,89 | -0,22 | -1,35 | -0,8 | 0,51 | 4,65 | 2,78 |
| Rang bosatte | 417 | 424 | 423 | 422 | 424 | 430 | 434 | 443 | 445 | 449 | 441 | 520 |
| Rang areal | 438 | 442 | 450 | 452 | 452 | 453 | 461 | 467 | 469 | 481 | 482 | 735 |
| Rang befolkningstetthet | 476 | 502 | 498 | 475 | 479 | 474 | 469 | 484 | 495 | 488 | 471 | 290 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 % - 40 % |  40 % - 60 % |  60 % - 80 % |  Laveste/minste 20 % |
| ARang prosentvis endring fra 2012-2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |